́тєли на́шя, просвѣти́вшыя всю̀ страну̀ ѻте́чества своегѡ̀, уче́ніемъапс̑льскимъ є́рєси разгна́вшыя, и многобо́жія ѻ́бразъ разруши́вшыя бл҃гоче́стія проповѣ́даніемъ, трѝ крѣ́пки столпѝ церко́вніи, пріиди́те соше́дшеся, ѽ хрс̑тоно́сніи се́рбстіи лю́діе, благопохва́лимъ на́шя учи́тєли прему̂дрыя, заблу́дшымъ наста́вники, ѿча́яннымъ утѣ́ху, печа̂льнымъ весе́ліе, хромы̂мъ хожде́ніе, боля́щымъ исцѣле́ніе, во мра́цѣ су́щымъ свѣти̂ла нелє́стная, бг҃ому́дріи ѻтцы̀, бг҃оно́сніи па́стыри, ѝмже возопіи́мъ: началопа́стыря хрс̑та̀ ученицы̀, ѝже ду́шу положи́вше ѡ ста́дѣ свое́мъ, и пріе́мше ко сп҃су дерзнове́ніе, єму́же моли́теся іера́рси бжс̑твенніи, всебл҃же́нне ст҃и́телю са́вво бг҃опрія́тне, арсе́ніе преѡсщ҃е́нне, и маѯі́ме му́дре, я́кѡ да ми́лостивъ бу́детъ на́мъ де́нь су́дный, и спасе́тъ ду́ши на́шя я́кѡ человѣколю́бецъ